посочва диапазонът на цените, платени за транзакция за годишно разпределеното количество емисии.
 2. В рамките на двата периода между публикуването на актовете за изпълнение, посочени в член 38, параграф 4, и началото на процедурата за проверка за съответствие по член 9 от Регламент (ЕС) 2018/842, посочена в член 38, параграф 6 от Регламент (ЕС) 2018/1999, държавите членки могат да докладват на Комисията на петнадесето число всеки месец относно извършените прехвърляния по член 5 от Регламент (ЕС) 2018/842, като спазват формàта, представен в таблица 2 от приложение XVII към настоящия регламент. След обобщаване от страна на Комисията, резюме от получената по силата на настоящия параграф информация се предоставя своевременно в електронна форма .
 Член 22
 Докладване на информация относно предвидената употреба на възможностите за гъвкавост съгласно Регламент (ЕС) 2018/842
 1. Държавите членки докладват информация относно предвидената употреба на възможностите за гъвкавост, посочени в член 5, параграфи 4 и 5 и член 7, параграф 1 от Регламент (ЕС) 2018/842, както е посочено в приложение V, част 1, буква н) към Регламент (ЕС) 2018/1999, като спазват формàта, представен в приложение ХVIII към настоящия регламент.
 2. В рамките на двата периода между публикуването на актовете за изпълнение, посочени в член 38, параграф 4, и началото на процедурата за проверка за съответствие по член 9 от Регламент (ЕС) 2018/842, посочена в член 38, параграф 6 от Регламент (ЕС) 2018/1999, държавите членки могат да докладват на Комисията на петнадесето число всеки месец относно предвидената употреба на възможностите за гъвкавост съгласно член 5, параграфи 4 и 5 от Регламент (ЕС) 2018/842, като спазват формàта, представен в таблица 1 от приложение XVIII към настоящия регламент. След обобщаване от страна на Комисията, получената по силата на настоящия параграф информация се предоставя своевременно в електронна форма не по-късно от края на посочения по-горе месец.
 3. Информацията, докладвана съгласно параграфи 1 и 2 от настоящия член, не включва извършени прехвърляния, докладвани съгласно член 21.
 Член 23
 Докладване относно използването на приходите от прехвърляния съгласно Регламент (ЕС) 2018/842
 Държавите членки докладват информация относно използването на приходите, посочени в член 5, параграф 6 от Регламент (ЕС) 2018/842, както е посочено в приложение V, част 1, буква н) от Регламент (ЕС) 2018/1999, като спазват формàта, представен в приложение ХIХ към настоящия регламент.
 Член 24
 Докладване относно отчетените емисии на парникови газове и отчетените поглъщания
 Държавите членки докладват отчетените емисии на парникови газове и отчетените поглъщания в съответствие с член 26, параграф 5 от Регламент (ЕС) 2018/1999, като спазват формàта, представен в приложение ХХ към настоящия регламент.
 Член 25
 Времеви рамки на сътрудничеството и координацията при изготвянето на инвентаризацията на парниковите газове в Съюза и прегледа на РКООНИК
 1. Държавите членки и Комисията си сътрудничат и координират своите действия при изготвянето инвентаризацията на парниковите газове в Съюза и на доклада на Съюза за инвентаризацията, като спазват сроковете, посочени в приложение ХХI.
 2. Когато държава членка представя повторно своята инвентаризация пред секретариата на РКООНИК, тази държава членка представя на Комисията обобщение на промените, направени в повторно представената инвентаризация, в срок от една седмица след повторното представяне.
